મા ચામુંડાનું વ્રત રવિવારનું છે. રવિવારે સૂર્યાસ્ત થઈ જાય પછી એક બાજોડ પર કે પાટલા પર લાલ વસ્ત્ર પાથરી તેના પર ત્રણ મુઠી ચોખા કે ઘઉં મૂકી, એના પર મા ચામુંડાની છબી મૂકવી, એક ટાણું કરવું, માની છબીને ચાંલ્લો કરી અક્ષતથી વધાવવા. ઘીનો દીવો માના જમણા હાથે મૂકવો, ત્રણ અગરબત્તી કરવી, નાગરવેલના પાન પર સોપારી મૂકવી. વાર્તા વાંચતી કે સાંભળતી વખતે હાથમાં અક્ષત રાખવા. વાર્તા પૂર્ણ થયે એ ચોખાથી માને વધાવવા. શક્ય હોય તો સુખડીનો પ્રસાદ કરવો પણ ભૂલથીયે એ પ્રસાદ પ્રસાદ સવાર સુધી ન રાખવો. પછી થાળ, ચાલીસા તથા અષ્ટોત્રનામ માળનું પઠન કરવું.•